- Hindi News
- National
- कार्रवाई: ट्रक में ठूंसकर ले जाई जा रही थी भैंसे, पुलिस ने किया ट्रक काे जब्त
कार्रवाई: ट्रक में ठूंसकर ले जाई जा रही थी भैंसे, पुलिस ने किया ट्रक काे जब्त
एक अन्य मामले में 21 गायों को सुरक्षित बचाया
भास्कर संवाददाता | दमोह
ट्रक में ओवरलोडिंग कर क्रूरता पूर्वक ले जाई जा रहे मवेशियों को काेतवाली पुलिस ने ट्रक सहित जब्त किया है। मवेशियों को कोतवाली में लाया गया वहीं ट्रक को जब्त कर आरोपी चालक के खिलाफ पशु क्रूरता अधिनियम के तहत प्रकरण दर्ज किया है।
जानकारी अनुसार कोतवाली थाना क्षेत्र के पथरिया फाटक ओवर ब्रिज के पास ट्रक नंबर यूपी 62-टी, 5749 में 19 पड़ा एवं 1 भैंस को परिवहन कर जबलपुर से कानपुर ले जाया जा रहा था। पुलिस के अनुसार चालक के पास मवेशी ले जाने की रसीद मिली है लेकिन उसमें 11 मवेशियों को ले जाने की अनुमति थी लेकिन वाहन में 20 मवेशी मिले हैं। आरोपी चालक निसार खान डीलवाड़ा मंडला के विरूद्ध पशु क्रूरता अधिनियम के तहत प्रकरण दर्ज कर जांच में लिया गया है।
21 नग गायो को छुडाया: सीतावाबरी वायपाय मार्ग पर सोमवार सुबह करीब 11 बजे 21 नग गायो को कसाईयों से छुड़ाकर कोतवाली लाया गया। इसमें बजरंग दल के कार्यकर्ताओं और पुलिस का सहयोग रहा। मराहार निवासी विनोद यादव, प्रेमनारायण यादव, सुरेंद्र यादव आदि ने बताया कि उनकी गाय चरने के लिए छोड़ी गई थीं जिन्हें कसाई हांककर कटने के लिए ले जा रहे थे। वायपास मार्ग पर बजरंग दल के कार्यकर्ताओं और पुलिस की मदद से छुडाया गया। आरोपी भाग गए। मवेशियों को कोतवाली लाया गया।
tgl_Latn sot_Latn bho_Deva bho_Deva hin_Deva bho_Deva hin_Deva hin_Deva hin_Deva